ไม่รับเหรอ
โทรมาขายสมาชิกนิตยสารน่ะ ทุกบ้านแถวนี้โดนหมด
ไปเอาสูทมารึยัง
ร้านบอกว่าเสร็จแล้ว วันนี้จะไปเอาให้ก่อนกลับบ้าน
ขอบใจ
คนชื่อสแตนโทรมาอีกแล้ว ฉันบอกแล้วว่าเธอดูคนไข้อยู่
ก็ต้องชมความไม่ยอมแพ้ของเขาเหมือนกัน
ไม่รู้สินะ ที่รัก มันคับ
ดูแล้วรู้สึกว่าคับรึเปล่า
คุณไม่ได้ดูด้วยซ้ํา
เขาบอกว่าเอาออกสุดเท่าที่เหลือผ้าให้ทําแล้ว
ไอ้นิตยสารเนี่ยนะ
คุณแอบกินกับใครลับหลังผมรึเปล่า แคนดี้
ฮัลโหล
ฟังนะ
ผมไม่อยากให้รับโทรศัพท์สายนี้ จนกว่าจะจบเรื่องคดี
เข้าใจมั้ย
โอเค
(ตํารวจล่าตัวผู้ต้องสงสัยมือปืน ก่อการร้ายที่ร็อคกีเฟลเลอร์เซ็นเตอร์)
(ได้แรงบันดาลใจจากหนังสือ "The Minds of Billy Milligan")
(โดยแดเนียล คีย์ส)
(เกาะไรเกอร์ส)
(กรมราชทัณฑ์นิวยอร์กซิตี้)
ซัลลิแวน เร็วเข้า ไม่มีเวลารอทั้งวัน
บอกให้เธอซื้อเนคไทสําเร็จรูปไม่ฟัง ช่วยถอดกุญแจมือก่อน
ศาลที่เคารพ ผมขออนุญาตจัดการลูกความก่อนได้ไหม
มานี่
ก็ดีอยู่แล้ว
ไม่ดี
(ศรัทธาในพระเจ้า)
โอเค เอ้า
ไม่ต้องเครียด เพราะไม่มีความเห็นใคร ในห้องพิจารณาคดีนี้ที่สําคัญ
อย่างน้อยก็ยังไม่สําคัญ
หันอีกด้านก่อน ผูกในกระจกง่ายกว่า
เสร็จละ
ค่อยดูเหมือนพลเมืองดีหน่อย
- เรียบร้อยครับ ศาลที่เคารพ - เรียกลูกขุนเข้ามา
ทุกคนกรุณายืนขึ้น
อรุณสวัสดิ์ค่ะ ฉันชื่อแพทริเชีย ริชาร์ดส์
เป็นผู้ช่วยอัยการเขตแมนฮัตตัน
ตัวแทนของรัฐนิวยอร์ก
และดังที่ผู้พิพากษาโพสเนอร์แจ้งแล้ว
หน้าที่พิสูจน์ความจริงในศาลนี้เป็นของฉัน
ฉันยินดีรับหน้าที่
ยินดีเพราะหลักฐานในคดีนี้ แน่นหนาไม่อาจคัดค้านได้
ไม่อาจปฏิเสธได้
มีคลิปวิดีโอ มีพยานบุคคล
สิ่งเดียวที่ไม่มี คือความลังเลสงสัย
เมื่อวันที่ 18 พฤษภาคมปีนี้ จําเลย นายแดเนียล ซัลลิแวน
เล็งอาวุธปืนขนาด .38 เข้าไปในฝูงชน และยิงกระสุนทั้งหมดหกนัด
มีผู้ได้รับบาดเจ็บสามคน ที่เหลือก็แค่โชคดี
อย่าเข้าใจผิด สาเหตุเดียวที่วันนี้ เราไม่ได้พิจารณาคดีฆาตกรรม
เป็นเพราะแดเนียล ซัลลิแวนยิงปืนไม่ได้เรื่อง
เขาควรต้องอยู่ในห้องขัง
แต่เมื่อมีหลักฐานที่พิสูจน์ได้จริง และไม่อาจปฏิเสธได้ขนาดนี้
เราอาจสงสัยว่าทนายจําเลยจะทําอะไร
เขาไม่อาจปฏิเสธความจริง
เขาจึงจะเบี่ยงประเด็นจากหลักฐาน อาศัยข้ออ้างที่ไม่มีมูลความจริงและพิสูจน์ไม่ได้
เกี่ยวกับโรคที่เรียกว่าโรคหลายบุคลิก
ขอพูดให้ชัดตรงนี้
โลกนี้ไม่มีสิ่งที่เรียกว่าโรคหลายบุคลิก
เป็นอาการสมมติจากหนังที่แซลลี่ ฟิลด์เล่น แค่นั้น
ไม่ต่างกับการอ้างว่าจําเลยเป็นแม่ชีปัดระเบิดได้
ฝ่ายจําเลยโทษการกระทําของคุณซัลลิแวน เป็นความผิดของสิ่งที่เขาเรียกว่าตัวตนอื่น
ฉันเองก็ยอมรับ ฉันเข้าใจว่าทําไมถึงอยากอ้าง
เราทุกคนอยากโทษความผิดของเรา ให้คนอื่นรับไปทั้งนั้น
ถ้าฝ่าไฟแดง โทษตัวตนอื่น เซ็นเช็คเด้ง โทษอีกตัวนึง
นอกใจคู่สมรส
แหม ไม่รู้จะอ้างได้แค่ไหน
แต่ลองจินตนาการถึงระบบยุติธรรม
ถ้าทุกครั้งที่มีคนกระทําความผิด
แล้วสามารถอ้างได้ว่า "ฉันไม่ได้ทํา"
นั่นแหละค่ะที่เป็นปัญหาใหญ่ตรงนี้
ข้ออ้างของฝ่ายจําเลย ยิ่งกว่าหลังชนฝาเสียอีก
เรียกได้ว่าอันตราย
เพราะจะบั่นทอนถึงรากฐานหลักการ ของทั้งระบบกฎหมายและสังคมเรา
ความรับผิดชอบส่วนบุคคล
เราทุกคนต้องรับผิดชอบการกระทําของตัวเอง
จําเลยมีความผิด ต้องมีการตัดสินโทษตามความผิดนั้น
ไม่อย่างนั้นก็เรียกว่าไม่มีความยุติธรรม
ขอบคุณค่ะ
คุณคามิซา ทนายฝ่ายจําเลย
ไม่อาจคัดค้าน ไม่อาจโต้เถียง ไม่อาจปฏิเสธ
ฟังแล้วผมก็สงสัยเหมือนกันว่า "ผมมาทําอะไรที่นี่"
นั่นเป็นแถลงเปิดคดีจากฝ่ายอัยการ
รากฐานหลักการ
ลองฟังรากฐานหลักการนี้บ้าง
เขาบริสุทธิ์
เรายังต้องมองว่าเขาเป็นผู้บริสุทธิ์ไว้ก่อน นั่นคือสิทธิของเขา
เรื่องนี้จําเป็นต้องพูดย้ําในศาล เพราะทุกคําที่คุณได้ยินมาก่อนหน้านี้
ดังนั้น ขอผมเริ่มด้วยการพูดให้ชัด และพูดประกาศความจริงง่ายๆ
แดนนี่ ซัลลิแวนไม่ได้ยิงใครทั้งนั้น
เขาอยู่ที่นั่น เขาเองก็ยอมรับว่าอยู่
แต่เขาไม่ใช่คนเหนี่ยวไก
แดนนี่เป็นเด็กดี แต่เป็นเด็กที่ป่วย
ท่านลูกขุนที่เคารพ ไม่มีใครคิดอาการโรคนี้ขึ้นมา
แต่ผมก็เข้าใจว่าฟังแล้วจะคิดยังไง
โรคหลายบุคลิก
ตอนแรกผมเองก็ทําใจลําบาก ก่อนที่จะทําความเข้าใจ
แต่แทนที่จะเล่นมุกแม่ชีปัดระเบิด ซึ่งเล่นง่าย
ผมพยายามเปิดใจ ซึ่งไม่ง่าย
และนั่นคือสิ่งที่ผมอยากขอจากทุกคน
ช่วยเปิดใจไว้ก่อน
ฟังคําของผู้เชี่ยวชาญก่อน
ฟังคําของพยานก่อน เพราะเมื่อฟังแล้ว
คุณจะได้ข้อสรุปที่ไม่อาจคัดค้าน
ไม่อาจโต้เถียง ไม่อาจปฏิเสธ แบบเดียวกับที่ผมคิดได้
ซึ่งคือข้อสรุปว่าแดนนี่ ไม่อาจควบคุมโรคหรือตัวตนอื่นของเขาได้
ใช่ เขามีตัวตนอื่นอยู่จริงๆ
เขามีตัวตนอื่นเพราะเขาเคยโดนทําร้าย สาหัสสากรรจ์เกินจินตนาการจนเขาแตกสลาย
จิตของเขาแตกสลายเป็นเสี่ยงๆ
และไม่ นี่ไม่ใช่บัตรผ่านให้เขาไม่ต้องเข้าคุก
ตัวตนอื่นๆ พวกนั้นมีจริง คนเหล่านั้นไม่ใช่แดนนี่
การจะส่งแดนนี่เข้าคุก ด้วยความผิดที่ตัวตนอื่นกระทําไป
ก็เหมือนกับการส่งคุณเข้าคุก ด้วยความผิดที่ผมเป็นคนกระทํา
ทีนี้ โรคของแดนนี่เป็นโรคหายาก
เป็นผลมาจาก การถูกล่วงละเมิดทางเพศตอนยังเด็ก
พูดตามตรง เขาโชคดีที่เอาชีวิตรอดมาได้ โรคนี้คือวิธีที่เขาเอาชีวิตรอดมา
ผมเข้าใจ มันประหลาด เข้าใจยาก
แต่ได้โปรด ช่วยเปิดใจรับฟังก่อน
แต่ทางอัยการพูดถูกอยู่หนึ่งเรื่อง
การพิจารณาคดีนี้เป็นเรื่องของความรับผิดชอบ แต่ไม่ใช่ความรับผิดชอบส่วนบุคคล
แต่เป็นความรับผิดชอบต่อสังคม
คือว่า ถ้าจะพูดถึงรากฐานหลักการ
แล้วหลักที่ว่าเราต้องช่วยดูแลกันและกันล่ะ
เรื่องที่เราควรต้องดูแลคนที่บอบช้ําที่สุด
เปราะบางที่สุดในหมู่พวกเราล่ะ
ทุกคนไม่เคยช่วยเด็กคนนี้ได้
พ่อแม่ ครูอาจารย์ เพื่อนบ้าน เพื่อน หรือชุมชนของเขา
เราทุกคนไม่เคยช่วยเขา
ตอนนี้จึงเป็นหน้าที่เราที่ต้องแก้ไขให้ถูกต้อง
ผมไม่ได้ขอให้คุณปล่อยแดนนี่เป็นอิสระ
ผมแค่ขอให้คุณช่วยไม่ให้เขาต้องเข้าคุก
ส่งเขาไปรับการรักษาที่โรงพยาบาลแทน
การรักษาที่จําเป็นต่อชีวิตเขา นั่นคือความรับผิดชอบของเรา
ขอบคุณครับ
เราจะพักการพิจารณาคดี 15 นาที ก่อนจะเริ่มเบิกพยานอัยการ
คุณตํารวจ รบกวนพาลูกขุนออกไปด้วย
คุณเก่งในศาลน่าดูเหมือนกัน
เหรอ เก่งน่าดูแค่ไหนก็ไม่ช่วย
ให้ตายสิ แคนดี้ไม่ยอมโทรกลับผม
ไม่ตอบรับหมายเรียกของศาลด้วย นั่นถือว่ามีความผิด
เขากําลังกลัว เขารู้สึกผิด
เขามีความอับอายที่ตัวเขาเอง อาจยังทําใจยอมรับไม่ได้ด้วยซ้ํา
เอาเข้าจริง คิดเหรอว่าผมสนใจความรู้สึกของเขา
การตัดสินคดีนี้ขึ้นกับการวินิจฉัยโรค
และการวินิจฉัยโรคขึ้นอยู่กับการ ทําให้ลูกขุนเห็นว่าแดนนี่เคยถูกล่วงเกินจริง
เมื่อกี้ผมเพิ่งพูดในศาล
ถ้าเราไม่หาคนมาให้การสนับสนุนเรื่องนี้ ระหว่างการพิจารณาคดี เราซวยแน่
ผมโดนมัดมือชกแล้ว เพราะไม่สามารถให้ลูกความขึ้นให้การได้
จากเรื่องบ้าบอตั้งแต่การฟังความขั้นต้น
- นั่นคือแจ็ค แดนนี่ไม่ได้ทํา - จะใครก็ตาม
เขาจะปฏิเสธว่าไม่เคยโดนล่วงละเมิด และยอมรับว่าทําผิดเอง
ซึ่งนั่นจะแย่มาก
ฉันรู้ดี
- คุณล่ะ - คุณรู้ดีว่าฉันให้การว่าเขาถูกล่วงละเมิดไม่ได้
อันที่จริงแดนนี่ไม่เคยพูดเลยว่าเขาถูกละเมิด เขาไม่เคยบอกฉัน
- บอกแต่อดัมโดน - บอกแต่อดัมโดน
ผม... โคตรไร้ประโยชน์
เราจะทํายังไงกันดี
คุณต้องกล่อมแม่เด็กให้ได้
เรื่องนั้นไม่ได้ขึ้นกับฉันนะ สแตน
คนเป็นแม่ต้องรักลูกไม่ใช่เหรอ ให้ตายเถอะ
ไม่เสมอไป
แต่ในกรณีนี้ นั่นอาจเป็นข้อได้เปรียบของเรา
อะไร
การที่แม่รักเขา
รัฐเรียกพยาน มาร์ลิน รี้ด
คุณจะบรรยายถึง ความสัมพันธ์ของคุณกับลูกติดภรรยาว่าอย่างไร
ตึงเครียด ปวดใจแต่ก็ต้องรับตรงๆ
คือผมก็ไม่ได้สมบูรณ์แบบ
บางทีผมก็อาจจะเข้มงวดกับเขาเกินไป
แต่บางทีอาจไม่เข้มงวดพอ
เด็กๆ ที่เจอในออสเตอร์วิลล์ ส่วนใหญ่ไม่เคยมีพ่อ ไม่ใช่พ่อจริงๆ
ผมเลยอยากเป็นสิ่งนั้นให้แดนนี่
รบกวนถามเรื่องออสเตอร์วิลล์ งานโหดไหมคะ
งานที่ดีต่อใจ เด็กๆ ที่นั่นด้อยโอกาสในทุกด้าน
เราแทบไม่อยากเชื่อว่า พวกเขาต้องผ่านอะไรมาบ้าง ทั้งที่บ้าน ข้างถนน
แน่นอน พวกนั้นทําพลาดไป
แต่ด้านที่ผมชอบที่สุดในงานนี้คือ พวกเขายังเป็นเด็ก
ยังไม่สายเกินไปที่เขาจะหาทางกลับมาเป็นคนดี
คุณรู้สึกแบบเดียวกันกับแดนนี่ไหม
ผมไม่เคยยอมถอดใจเรื่องแดนนี่ แต่เขาก็ไม่ใช่เด็กแล้ว
จากสัมพันธ์ระหว่างคุณกับเขา พอจะรู้ไหมว่าทําไมเขาถึงทําแบบนั้น
ผมไม่รู้เลยจริงๆ
ความจริงคือ เวลาเป็นเรื่องแดนนี่ มันไม่มี "เหตุผล"
ตอนที่เขาเที่ยวมีเรื่องที่โรงเรียน หรือขโมยเงินผม
หรือไปค้ายาหรือใช้ยา ไอ้ "เหตุผล"...
เหตุผลคือความเป็นแดนนี่
อีกคําถามเดียวค่ะ คุณรี้ด
จังหวะหลังจากที่คุณโดนยิง
มีจุดไหนที่แจ้งความกับทางการ เอาผิดลูกติดภรรยาไหม
- ไม่เลย - ทําไมล่ะ
เพราะผมอยากปกป้องเขา
เพราะถึงแม้จะมีเรื่องมากมาย...
ผมก็รักเขาเหมือนลูกชายแท้ๆ
ไม่มีคําถามต่อค่ะ
การพิจารณาคดีวันแรก เร้าความสนใจด้วยการสืบพยานถึงเก้าปาก
ที่ระบุตัวซัลลิแวน เป็นมือปืนร็อคกีเฟลเลอร์เซ็นเตอร์
รวมทั้งพ่อเลี้ยงของเขาเอง
มาร์ติน รี้ด เจ้าหน้าที่กฎหมาย ประจําสถานพินิจเด็กและเยาวชน
คุณคือเป้าหมายการยิงรึเปล่า
ผมไม่ทราบ แต่สิ่งที่ลําบากใจที่สุดที่ได้รู้ใน...
หอมจัง
ต้องทําอีก 20 นาที
ลูกเป็นยังไงบ้าง
ผอมลงมั้ง ไม่รู้สิ เราไม่ได้คุยกันหรืออะไรแบบนั้น
ผมออกทีวีแล้วเป็นไง
- ล้อเล่นใช่มั้ย - อะไรล่ะ
ผมก็แค่พยายามทําเรื่องที่ถูก
ไอ้เด็กนั่นยิงผม แคนดี้
ให้ตาย
จะไปอาบน้ํา
เลิกโทรมาได้แล้ว ฉันไม่ให้การหรอก
แม่เหรอฮะ
แดนนี่
แม่ก็ตั้งใจจะไปเยี่ยมอยู่
ไม่เป็นไร
ผมขอโทษ
ลูกจ๊ะ นี่ไม่ใช่ความผิดลูก
ขอโทษครับ
เรียกเป็นการวินิจฉัยจริงไม่ได้ด้วยซ้ํา
แค่ทฤษฎีชายขอบที่ดังขึ้นมาเพราะมีหนังฉายทีวี
ถ้าอย่างนั้นคุณมองว่าแดนนี่เป็นยังไง
ผมก็จะพูดแบบเดียวกับที่บอกคณะลูกขุนไป
ผมเชื่อว่าคุณซัลลิแวนมีอาการแสร้งป่วย
ตั้งใจหลอกเพื่อเลี่ยงการรับโทษจากความผิดที่ก่อ
ขอคําบ้านๆ ได้ไหมครับ ให้ผู้ชมเข้าใจง่าย
เขาแกล้งทําเพื่อให้ไม่ต้องติดคุก
ผมพยายามคุยใช้เหตุผลกับเขา
แล้วเป็นยังไง
ไม่ได้จบแบบที่เรียกว่าดี
เขาซุ่มเล่นงานผม ชกจนจมูกหัก แล้วก็ขโมยปืนไปอยู่ดี
คุณได้พยายามเอาปืนคืนมาหรือเปล่า
พยายามสิ ผมไปที่บ้าน ผมโมโหมาก
แต่เรามีความหลังกันมา นึกว่าจะพอคุยกันได้
พูดได้แค่หวัดดี มันก็เอาไม้เบสบอลตีหัวผม
แล้วก็ยิงใส่
- ไม่มีคําถามต่อค่ะ ศาลที่เคารพ - คุณคามิซา
ครับ คําถามเดียว คุณรูอิซ คุณรู้จักแดนนี่มาหลายปี
ตลอดเวลาช่วงนั้น เขาเคยดูเป็นคนปกติมั้ย
ปกติเหรอ
ไอ้เด็กนั่นบ้าเต็มขั้น บ้ากว่าใครที่ไหนที่รู้จัก
ไม่มีคําถามต่อ
ฉันกลัว
ไม่เคยเห็นแดนนี่เป็นแบบนั้นมาก่อน
แล้วก็ได้ยินเสียงปืน
ตอนได้ยินเสียงปืน ในหัวคุณคิดอะไร
คิดว่าแดนนี่ฆ่าเขาไปแล้ว
คุณเชื่อว่าแดนนี่ ซัลลิแวน สามารถฆ่าคนได้จริงๆ เหรอ
ในจังหวะนั้น คิดค่ะ
ไม่มีคําถามต่อค่ะ ศาลที่เคารพ
สวัสดีครับ แอนนาเบล
แดนนี่เคยรุนแรงกับคุณไหม
ไม่เคย
- เขาไม่เคยทําให้คุณรู้สึกไม่ปลอดภัย - ไม่เคย
เขาใจร้ายรึเปล่า ใช้กําลัง
ไม่ ไม่เคยเลย
งั้นเขาเป็นคนยังไง แดนนี่ที่คุณรู้จัก เพื่อนคุณน่ะ
เขาน่ารัก
เป็นคนเงียบๆ ขี้อาย
ส่วนใหญ่นะ
- ส่วนใหญ่ - ใช่ค่ะ คือบางครั้งเขาก็ไม่ได้ขี้อาย
เขาเปลี่ยนไปเปลี่ยนมา ดูไม่ออก
ผมอยากขอให้พยานดูหลักฐานวัตถุชิ้นที่สี่
เชิญเลย
จําภาพนี้ได้ไหม
จําได้ แดนนี่เป็นคนวาด
นี่คือภาพคุณ
ใช่
วาดสวยนะ
ใช่ สวยเลย
แดนนี่แคร์คุณจริงๆ ใช่ไหมล่ะ
ฉันก็แคร์เขาเหมือนกัน
คําให้การช่วงต้นของคุณ...
ผมขอกลับไปพูดถึงคืนที่เจอคุณรูอิซ...
คุณบอกว่า "ฉันไม่เคยเห็นแดนนี่เป็นแบบนั้นเลย"
คุณเชื่อมโยงคืนนั้น แดนนี่คนนั้น กับเด็กหนุ่มที่คุณรู้จักมานานยังไง
หนุ่มที่น่ารักแต่เงียบๆ ไม่เคยรุนแรง ขี้อาย แต่บางทีก็ไม่อาย
หนุ่มที่วาดภาพนี้
อย่างกับไม่ใช่คนเดียวกัน ใช่ไหมล่ะ
ไม่ใช่
ไม่มีคําถามต่อครับ ศาลที่เคารพ
- รัฐขออนุญาตซักค้าน - เชิญ
เท่าที่คุณทราบ ตลอดช่วงที่คุณรู้จักเขามา
เหตุที่เกิดกับคุณรูอิซ
เป็นครั้งเดียวที่แดนนี่ ซัลลิแวน ใช้ความรุนแรงรึเปล่า
ขอค้าน ไม่เกี่ยวข้อง
คําถามนี้ถามถึง ประวัติการใช้ความรุนแรงของจําเลย
ยกคําค้าน
เหตุที่เกิดกับคุณรูอิซเป็นครั้งเดียว
ที่แดนนี่ ซัลลิแวนใช้ความรุนแรงรึเปล่า
ไม่ใช่
ตอนยังเรียนม.ปลาย ฉันมีแฟนชื่อบิล
แดนนี่ก็หึง
ซ้อมบิลเสียน่วมจนต้องเข้าโรงพยาบาล
เด็กอีกคนก็โดน
ตอนนั้นฉันบอกตัวเองว่ามันก็แค่เรื่องนานๆ ที
บิลอาจจะควรโดนแล้ว
ตอนนี้ฉันเริ่มไม่แน่ใจ
ไม่มีคําถามต่อค่ะ
พวกนั้นไปล่าลูกชายคุณที่ทางออกด้านข้าง
ปรากฏว่าภาพผู้ต้องสงสัยเดินเข้าศาลขายได้ ต่อให้คนเดิมจะเดินวันละสองรอบ
คุณอยากเจอเขาไหม ฉันพาเดินอ้อมไปได้
ไม่ ไม่ได้อยากเจอแบบนั้น
ฉันดีใจที่คุณมา
มีบาร์โทรมๆ อยู่หัวมุมถนน
ลูกค้าส่วนใหญ่เป็นทนาย แต่ถ้าเป็นช่วงนี้ก็ไม่ได้แย่มาก
ไม่รู้นะว่าพวกคุณต้องการอะไรจากฉัน
บอกทีว่า คุณกล่อมแม่เขาจนยอมขึ้นให้การ
อย่างน้อยเขาก็มาแล้วไง นั่นก็ถือว่าเป็นความคืบหน้า
ความคืบหน้าใช้ได้กับคนที่มีเวลา
ทางนั้นสร้างภาพของเด็ก
ที่เล่นงานพ่อเลี้ยงซึ่งเป็นคนดีไร้ที่ติ
แถมระหว่างนั้นยังยิงคนบริสุทธิ์ตามไปด้วย
แล้วตอนนี้ก็แกล้งทําเป็นเพ้อคลั่งมีเสียงในหัว เพื่อจะได้ไม่ต้องเข้าคุก
มันก็สะกดใจคนได้อยู่ ถ้าว่ากันตรงๆ
คุณอยู่ข้างไหนกันแน่ สแตน
ตอนนี้อยู่ข้างที่จะแพ้
เปลี่ยนข้างตอนนี้ทันมั้ย
เท่ากับวันนี้เธอได้เห็นของจริง ลูกต้องขึ้นศาล แต่ยังกลับบ้านไปหาผู้ชายคนนั้นได้
อยู่กับเขาได้
ให้ตาย ทําเข้าไปได้ยังไง
คนเราอาจไม่ได้ถูกสร้างมาให้อยู่คนเดียว
รู้รึเปล่าว่าสมองของเรามีสารสื่อประสาทเคมี
ที่จะทํางานเมื่อได้ผูกพันยึดโยงกับมนุษย์คนอื่น
- จริงดิ - เหมือนหลอดไฟเปิดจริงๆ
ทําให้เรารู้สึกปลอดภัย
เว้นแค่ว่า บางครั้งคนอื่นๆ นั้นไม่ได้ปลอดภัยสําหรับเรา
ใช่สิ โมทนาสาธุ
รู้สึกเหมือนคุณกําลังจะเล่นมุกเมียเก่า
ก็คิดอยู่
พูดต่อมาเถอะ
โลกนี้มีสารพัดวิธีที่คนจะทําร้ายกัน
มันแย่กว่าที่คุณคิดอีก
ถ้าใจเจ็บจนรับไม่ไหว ในกรณีหายากอย่างแดนนี่ จิตของเราจะสลายเป็นเสี่ยง
แต่คนส่วนใหญ่ เขา...
หาทางเลี่ยงความเจ็บปวดนั้นแบบปกติทั่วไป
เช่นใช้เหล้าหรือยา เซ็กซ์ เพื่อจะกระตุ้นสารรับสื่อประสาทนั้น
- วิธีพวกนั้นก็ใช้ได้ - รวมถึงการอยู่กับคนที่ไม่ควรอยู่
เพราะอย่างน้อย เขาก็คุ้นเคยกับความเจ็บปวดแบบนั้น
ฉันคิดว่า ถ้าความสัมพันธ์สามารถทําเราใจพัง
บางครั้งความสัมพันธ์ก็ช่วยเยียวยาใจเราได้
บอกทีว่าไม่ได้กําลังจะพูดว่า ความรักคือคําตอบของทุกสิ่ง
ที่จริงก็กําลังบอก
เหมือนเรื่องลูกธนูที่แจ็คเล่าให้แดนนี่ฟัง
ความกลัวความเจ็บปวด มันแย่ยิ่งกว่าความเจ็บปวดของจริง
แจ็ค หมายถึงแจ็คที่เป็นตัวละครสมมติ
ใช่
เราทุกคนเคยเจ็บปวด
บางคนอาจจะเจ็บมากกว่าคนอื่น
และเราก็มีแนวโน้มที่จะปักใจ อยู่กับความสัมพันธ์ที่เลวร้ายต่อชีวิต
เพราะสารสื่อประสาทมันแล่นพล่าน ห้ามเราไม่ให้เสี่ยงเสียสิ่งที่มีอยู่แล้ว
มานี่เลยๆ
แม้จะเป็นการเสี่ยงออกไปเพื่อหาสิ่งที่ดีกว่า ทั้งดีต่อใจและชีวิตเรามากกว่า
เราอยู่กับความเจ็บปวดที่คุ้นเคย เพราะไม่อยากเสี่ยงไปโดนใครทําให้เจ็บซ้ํา
แต่เราเลือกได้
ความจริงคือเราเลือกได้เสมอ
เราแค่ต้องไม่ลืมพยายามเลือกทางในชีวิต
ต้องไม่ลืมว่าคนอื่นอาจทําร้ายเราได้
แต่เขาก็ช่วยเราได้เช่นกัน
การพยายามขอให้คนช่วย หรือเปิดโอกาสให้ใครช่วยเรา
เป็นทางที่จะพ้นจากความทุกข์
ไม่ได้แปลว่าเรื่องนี้ง่าย
มันยากมาก
(กําลังจะได้กลับบ้านแล้ว)
น่ากลัวสุดใจ
แต่เราต้องกล้าแบบที่แดนนี่กล้า
และขอให้คนช่วย
เราไม่จําเป็นต้องอยู่เดียวดาย
ปิดไฟ
เราเจอกันที่แดนซีเทอเรีย เป็นผับที่ถนนสาย 37
เล่าเรื่องเธอหน่อย เป็นคนยังไง
อารีอานาไม่เหมือนชาวบ้านเลย
ลักษณะการเคลื่อนไหว รอยยิ้ม
เจิดจ้าดุจสายรุ้ง
ใครๆ ก็อยากอยู่ใกล้
ไม่ว่าจะหนุ่มๆ หรือสาวๆ
แล้วเธอก็รู้ตัวนะ หว่านเสน่ห์เลยด้วย
คุณวิลเลียมส์ คุณเห็นอารีอานานั่งอยู่ในศาลนี้รึเปล่า
ไม่เห็นเหรอ
ประเด็นคือ เขาไม่ใช่เธอ ไม่ใช่แล้ว
คุณดูออกได้ยังไง
ลักษณะทุกอย่างจากเขาไม่เหมือนเดิม
ท่านั่งของเขาที่ห่อตัวจนเหลือตัวนิดเดียว
และสายตาที่บอกอารมณ์ทุกอย่าง
อารีอานาเป็นคนหน้าตายตลอดเวลา
อ่านอะไรจากนางไม่ได้ เหมือนกําแพง
ยังไม่ต้องพูดเรื่องที่แดนนี่ชอบผู้หญิง
แปลว่าคุณรู้จักแดนนี่ เคยเจอแดนนี่เหรอ
ผมไปเจอเขาที่เกาะไรเกอร์ส เมื่อสองสามสัปดาห์ก่อน
เห็นข่าวในหนังสือพิมพ์ แล้วผมเลยไปเยี่ยม
ผมก็แค่... คงอยากทําความเข้าใจน่ะ
ไปที่ไรเกอร์สแล้วเจอกับอะไร
คนแปลกหน้า
คุณวิลเลียมส์ คุณมีสัมพันธ์ทางเพศกับจําเลยหรือเปล่า
ผมมีสัมพันธ์กับอารีอานา
ฉันไม่ได้ถามว่าจําเลยเรียกตัวเองว่าอะไร
- ฉันถามว่าคุณมีเพศสัมพันธ์... - ขอค้าน ถามเองตอบเอง
ไม่รับค้าน
ฉันถามด้วยคําที่ชัดเจนกว่านั้นก็ได้นะถ้าต้องการ
ครับ มีสัมพันธ์กัน
- ที่ไหน - ขอค้าน ไม่เกี่ยวข้อง
คําถามนี้จะสื่อถึงลักษณะความสัมพันธ์ที่แท้จริง
ไม่รับค้าน
ที่ไหนคะ
ห้องน้ําชาย
โรแมนติกมาก
ใครๆ ก็เดินเข้ามาเจอได้ไม่ใช่เหรอ
คุณมีอะไรกันในที่สาธารณะเลยหรือเปล่า
เราใช้ห้องสุขาย่อย
คุณวิลเลียมส์ คุณไม่เคยร่วมมื้ออาหารกับจําเลย
- ไม่เคยเห็นบ้านของเขาเลยใช่มั้ย - ไม่เคย
- เคยเจอเพื่อนเขาบ้างไหม - ไม่เคย
- ครอบครัวล่ะ - ไม่เจอ
จังหวะเข้าด้ายเข้าเข็มอ่อนไหวที่สุดของคุณ เกิดขึ้นในห้องสุขา
คุณจะรู้จักชายคนนี้ได้ลึกซึ้งแค่ไหนกัน
ไม่มี "ชายคนนี้"
มีแต่อารีอานา และผมรู้จักเธอดี
ผับที่คุณไปเป็นประจํา ที่นั่นมีเกย์ชายที่ยังไม่เปิดเผยตัวไหม
- ชายที่มีเรื่องอยากซ่อนเอาไว้ - มีสิ
งั้นคุณรู้ได้อย่างไรว่า อารีอานาไม่ใช่แค่นามแฝงอีกชื่อหนึ่ง
ภาพบังตา คําโกหก
ผมจ่ายเอง
คุณคามิซา...
เรียกสแตนเถอะ ขอเลย ผมมีบัญชีกับเขา บอกคุณเขาสิ แซม
เขาก็ติดเงินผมอยู่จริงๆ
ผมซื้อของเขาบ่อย ไม่ใช่เรื่องใหญ่ ขอเลี้ยงเถอะ
เราแพ้แน่ แคนดี้
โรคหลายบุคลิกมีต้นเหตุจากเรื่องเดียวเท่านั้น
และเราพิสูจน์ไม่ได้ว่าเคยเกิดเรื่องแบบนั้นขึ้น
ที่แย่กว่านั้นคือ แดนนี่เองก็ไม่ยอมรับว่าเกิดเรื่องแบบนั้น
เหมือนจะแก้ต่างว่าคนมีแผลใจจากการรบ
แต่ตัวเขาเองบอกว่าไม่เคยไปร่วมสงคราม
คําแก้ต่างของเราทั้งหมดขึ้นกับเรื่องนี้
งั้นคุณก็คิดวิธีแก้ต่างมาผิดแล้ว
- แคนดี้... - คุณก็น่าจะดูออกตั้งแต่ต้น
แล้วคุณคิดว่าผมโทรหาคุณทําไม โทรแล้วโทรอีก
การโทรหาฉันไม่ใช่กลยุทธ์แก้ต่างทางกฎหมาย
ผมออกหมายเรียกคุณมาด้วย นั่นเป็นกลยุทธ์
แต่คุณเมินสนิท
ผมขอให้ศาลประกาศว่าคุณหมิ่นศาลได้นะ
ฟังนะ ขึ้นให้การเถอะ
บอกเขาว่าเกิดอะไรขึ้นกับแดนนี่
คุณรู้ตัวรึเปล่าว่ากําลังกล่าวหาอะไรใครอยู่
- สามีคุณป่วยจิต คุณ... - ไม่ใช่กล่าวหาสามีฉัน กล่าวหาฉัน
จะให้ศาลบอกว่าหมิ่นอะไรก็ทําเลย
จิตมนุษย์ช่างน่าทึ่ง สามารถปรับตัวเปลี่ยนแปลงได้อย่างอัศจรรย์
ไม่ใช่แค่เปลี่ยนเสียง แต่ลักษณะท่าทาง หรือทักษะต่างๆ
สามารถเล่นเครื่องดนตรี ฝึกหมากรุก
พูดภาษาต่างประเทศ สะกดใจคนทั้งห้อง
เรื่องแบบนี้ไม่ใช่สิ่งที่คนจะแกล้งทําได้ง่ายๆ
คนพวกนี้มาจากทุกด้านของสังคม
ทุกเผ่าพันธุ์ ทุกช่วงอายุ
พวกเขาเป็นคนที่ไม่ได้ประโยชน์อะไรเลย
หากจะโดนวินิจฉัยโรคซึ่ง เหมือนเป็นตราบาปจากสังคม
โรคหลายบุคลิกมีอยู่จริง
และคนไข้โรคเอ็มพีดีนี้ทุกข์ทรมานหลายด้าน หนักกว่าที่พวกเราส่วนใหญ่จะเข้าใจได้
- เขาควรได้รับความเห็นใจและเข้าอกเข้าใจ - เขาทุกข์ทรมานยังไง
ใครๆ ก็อ้างว่ามีบุคลิกอื่นอยู่ในตัวได้รึเปล่า
เอกสารทางวิชาการพูดไว้ชัด
หากจะวินิจฉัยว่าเป็นโรคนี้จริง
คนไข้ต้องมีประสบการณ์บอบช้ําอย่างหนัก ตั้งแต่ยังเด็ก
ปกติแล้วมักถูกล่วงละเมิดทางเพศ
ถึงจุดที่ชีวิตของพวกเขา ในจังหวะที่ยังอ่อนไหวเปราะบางที่สุด...
จําเป็นต้องได้รับการปกป้องคุ้มครองที่สุด...
กลับถูกทรยศหักหลัง และมักจะเป็นการกระทําของคนที่เขาเคยไว้ใจ
สภาพจิตของเด็ก ไม่สามารถรับมือกับเรื่องแบบนั้นได้
ไม่สามารถจัดการกับความย้อนแย้งที่เจอ
จิตของเด็กจึงแตกร้าวจนถึงขั้นที่ เกิดเป็นตัวตนอื่นแยกออกมา
ตัวเด็กคนนั้นจะหลบไป
มีคนอื่นก้าวเข้ามาแทน
คนที่สามารถรับมือกับ การอยู่ในโลกที่น่าหวาดกลัวนี้ได้ดีกว่าเขา
นั่นคือจุดที่เริ่มสร้างบุคลิกใหม่
เป็นกลไกการป้องกันตัวเอง จากความเจ็บปวดรวดร้าวที่ไม่อาจเข้าใจได้
ช่วยพูดถึงแดนนี่หน่อยได้ไหม
ฉันเจอแดนนี่ครั้งแรกที่สถานีตํารวจ เขาเพิ่งโดนจับ
เพียงแต่นั่นไม่ใช่แดนนี่ ตอนนั้นคือจอนนี่
จอนนี่เป็นใคร
จอนนี่เป็นหนึ่งในตัวตนอื่นของแดนนี่ เขาเหมือนนักมายากลล่องหนจริงๆ เลย
ถ้ากุญแจมือหลุด จอนนี่จะหลุดออกมาด้วย
คําบรรยายเหล่านี้
ที่พูดถึงบุคลิกแยกต่างๆ ของแดนนี่ เป็นข้อเท็จจริงหรือสมมติฐาน
เป็นการตัดสินทางการแพทย์ของฉัน
แดนนี่เคยบอกคุณหรือเปล่าว่า เขาคิดว่าตัวเองมีหลายบุคลิก
ไม่เคย แต่นั่นไม่ใช่...
อันที่จริง คุณเองไม่ใช่เหรอ ที่เปิดประเด็นเรื่องนี้ให้เขารู้
ใช่ เพราะอาการของเขาตรงกับการวินิจฉัย
ตามที่คุณบอก
แต่คุณจะได้รับประโยชน์จากเรื่องนี้หลายทาง ไม่ใช่เหรอ
- ฉันไม่แน่ใจว่าคุณพูดเรื่องอะไร - ใครเป็นคนให้ทุนวิจัย
คุณทํามาหากินอะไรกันแน่
งานของฉันส่วนใหญ่ใช้เงินจากทุนวิจัย
- ทุนอย่างเช่นทุนไรลิ่ง - ใช่
- ซึ่งหมดไปเมื่อปีที่แล้ว - ใช่
จริงหรือไม่ที่ทางมหาวิทยาลัย เพิ่งปฏิเสธคําร้องจากคุณ
ที่ขอทุนวิจัยเพิ่มเติม
ทุนมีจํากัดก็ต้องแบ่งๆ กันไป แต่ฉันจะขอทุนใหม่ในฤดูใบไม้ผลินี้
- คุณได้ตําแหน่งอาจารย์ประจํารึยัง - จะขอได้ปีหน้า
ดังนั้น ทั้งทุนวิจัยที่เริ่มร่อยหรอ
ทุนหลักกําลังจะหมด ตําแหน่งอาจารย์ก็แขวนอยู่บนเส้นด้าย
จะสรุปได้ไหมว่าจังหวะนี้เป็น จังหวะดังหรือดับในอาชีพของคุณ
- ขอค้าน - ถอนคําถามค่ะ
จะสรุปได้ไหมว่า คดีดังเช่นคดีนี้
จะเป็นโอกาสที่ดีมากสําหรับคุณ
โอกาสที่คุณจะสร้างชื่อให้ตัวเอง
- ฉันไม่ได้มองคนไข้เป็นโอกาส - ไม่มองเหรอ
ไม่อย่างนั้น คุณเดินเข้าสถานีตํารวจไปทําไม
เป็นเพราะคุณมีสัมพันธ์ทางเพศกับ ตํารวจสืบสวนเจ้าของคดี
- ที่นําคดีแดนนี่มาบอกคุณรึเปล่า - ขอค้าน
รับค้าน ระวังหน่อย คุณอัยการ
ถอนคําถามค่ะ
คุณตามผู้ต้องสงสัยไปถึงคุกไรเกอร์สทําไม
เรามีคําที่ใช้เรียกทนายซึ่งหางานด้วยวิธีแบบนั้น
- พวกล่ารถกู้ภัย - ขอค้าน
- รับค้าน - ขอปรับคําใหม่ดีกว่าค่ะ
ตอนที่คุณเดินขึ้นสถานีตํารวจในวันนั้น คุณหวังว่าจะพบกับอะไร
ฉันไม่ได้หวังจะพบกับอะไรทั้งนั้น
ขออภัย แต่ฉันทําใจเชื่อได้ลําบากมาก
มีคนกระซิบเรื่องเด็กคนหนึ่ง คุณก็ทิ้งงานทุกอย่าง
รีบแจ้นข้ามเมืองแมนฮัตตันมา
- คุณขึ้นอะไรมา รถเมล์หรือรถไฟ - ฉันขึ้นรถไฟ
จะบอกว่าคุณไม่ได้นั่งบนรถไฟ
โดยหวังว่านี่จะเป็นคดีที่ใช่เลยเหรอ
คดีที่ทําให้คุณเป็นคนดัง
คดีที่จะดันให้คุณขึ้นไปยืนแนวหน้าของชาติ
- ไม่ใช่เด็ดขาด - ขอค้าน
รู้ตัวอีกทีมันก็ได้ผล
ศาลที่เคารพ พยานไม่ใช่คนที่ถูกดําเนินคดี
รับค้าน เปลี่ยนเรื่อง คุณอัยการ
โอเคค่ะหมอ คําถามข้อสุดท้าย
ฝ่ายจําเลยอ้างว่า...
คุณอ้างว่าสาเหตุของสิ่งที่เรียกว่า โรคหลายบุคลิกของแดนนี่
คือการถูกล่วงละเมิดทางเพศตอนเด็ก
ตลอดช่วงการบําบัดกับจําเลย
เขาเคยบอกคุณไหมว่า เขาถูกล่วงละเมิดทางเพศตอนเด็ก
ดร.กู๊ดวิน มีใครบอกคุณสักคนไหม
หรือจําเลยเคยอ้างไหมว่า เขาถูกล่วงละเมิดทางเพศ
เป็นคําตอบใช่หรือไม่ แค่นั้น
ดร.กู๊ดวิน
ไม่มี
ไม่มีคําถามต่อค่ะ ศาลที่เคารพ
ดร.กู๊ดวิน ดร.กู๊ดวิน
คุณจะแก้ตัวกับคนไข้ยังไง
ดร.กู๊ดวิน จะแก้ตัวยังไง
(บาร์ - แอลเจ เรสเตอรองต์)
แสดงว่าคุณแค่หลอกใช้เขา
แคนดี้ นั่นห่างไกลจากความเป็นจริงที่สุด
แล้วคามิซาล่ะ เขารับงานเกินตัว
- สแตนเป็นทนายที่ดี - เป็นแค่ทนายอาสา
แต่เขาก็พยายามสุดตัว
เขาจะรับเองไม่ไหวอยู่แล้ว
มีใครรับไหวบ้าง
- คุณมาตรงนี้ทําไม - เพราะฉันรู้ว่าเรื่องนี้จะจบยังไง
ฉันรู้ว่าพวกคุณทุกคนจะโทษใคร
แต่นั่นมันตอแหลมาก คุณต่างหากที่ทําผิดต่อเขา
แคนดี้ ฉัน...
ฉันทุ่มทุกอย่างที่ทําได้ให้ลูกชายคุณ
ตอนนี้ฉันอาจจะใจสลาย แต่สามัญสํานึกของฉันยังชัดเจน
ฉันก็ชัด
ถ้านั่นเป็นเรื่องจริง คุณไม่เดินตามฉันเข้ามาในนี้หรอก
และคุณคิดผิด
ฉันไม่มีทางโทษคุณ ไม่มีทาง
โกหก
ตอนเพิ่งเป็นแพทย์ประจําบ้านปีแรก ฉันมีคนไข้ชื่อแอนนา
แอนนาถูกข่มขืนหกครั้ง จากผู้ชายหกคน
ในช่วงเวลาแปดปี
แคนดี้ เขาเพิ่งอายุแค่ 19 ปีเท่านั้น
คุณจะอธิบายเรื่องแบบนั้นยังไง
โลกนี้มีปรากฏการณ์ ปรากฏการณ์ที่เลวร้าย
เหยื่อการล่วงละเมิดมีชีวิตรอด
พวกเขาหนีออกมาได้ เพียงเพื่อจะถูกคนอื่นล่วงละเมิดซ้ํา
เมื่อได้ยินเรื่องพวกนี้ ฉันคิดว่า "พระเจ้า คนพวกนี้น่าสงสาร
เป็นมนุษย์ที่โชคร้ายที่สุดในโลก"
เพียงแต่มันไม่ใช่เรื่องของโชคชะตา
มันเป็นความโคตรบิดเบี้ยวของธรรมชาติมนุษย์
เพราะสมัยยังเด็ก พวกเขาถูกบีบให้สื่อกับคนด้วยวิธีทางเพศ
ถูกฝึกมาให้โดนล่วงละเมิดแต่ต้น
พวกนักล่าปรับตัวจนหาเหยื่อได้เก่งมาก
จะจับอะไรเล็กๆ น้อยๆ ที่คนอื่นไม่สังเกตเห็น
ไม่ว่าจะมาจากสารเคมีในร่างกาย สภาพจิต พฤติกรรม ท่าทาง
ในสายตานักล่ามันจะเด่นเป็นป้ายไฟ
และสิ่งสําคัญที่ย้ําเท่าไหร่ก็ไม่พอ
เรื่องพวกนั้นทั้งหมด ไม่ได้อยู่ในความควบคุมของเหยื่อเลย
ไม่ใช่ความผิดของเหยื่อทั้งสิ้น
คุณกับแดนนี่เป็นเหยื่อ
และฉันคิดว่ามาร์ลิน ก็ไม่ใช่นักล่าคนแรกที่คุณเจอมาในชีวิต
และไม่ใช่ความผิดคุณ
ฉันเห็นใจคุณมาก ใจสลายแทน
เพราะคุณไม่ควรจะต้องโดนกระทําแบบนั้นเลย
ดังนั้น ไม่ค่ะ ฉันไม่ได้โทษคุณ
ไม่ว่าเรื่องอะไรทั้งนั้น
ฉันได้แต่หวังว่า ถ้าคุณขึ้นให้การ
คุณอาจจะหยุดโทษตัวเองได้เสียที
มาร์ลิน
คุณรู้หรือเปล่าว่ากําลังขออะไรจากฉัน
ความรู้สึกผิดหรือความเศร้า
คุณรับอะไรได้มากกว่ากันล่ะ
ทําเบคอนเยอะไปแล้ว ไม่ดีต่อสุขภาพผม
ฉันทําก็แค่เพราะคุณชอบกิน
แต่ผมยังไม่อยากตายด้วย เพราะงั้น น้อยๆ หน่อย
ยอมรับความจริงเถอะ ผมลดน้ําหนักหน่อยก็ดี
เราต้องคอยดูแลกันและกัน
แล้วเจอกัน
สวัสดี ที่รัก
ก็ว่าจะแวะมาดูคุณในศาลหน่อย
ผมไม่ใช่คนโง่นะ แคนดี้ ผมรู้ว่าคุณมาทําไม
ผมรู้ว่าคุณจะพูดอะไร
ผมจะไม่ห้ามคุณพูดด้วยซ้ํา
จะทําอะไรก็ตามใจคุณเลย
แต่ผมคงไม่ได้ทําหน้าที่สามี ถ้าไม่มาย้ํากับคุณว่า
คําที่คุณพูดออกไป...
คําโกหกร้ายกาจนั้น จะเปลี่ยนโลกที่คุณอยู่ได้ในชั่วข้ามคืน
จะมีคนจ้องคุณทั่วร้านเอแอนด์พี กระซิบกระซาบกันไปทั้งเมือง
"แม่แบบไหนกันที่ยอมให้เกิดเรื่องแบบนั้น"
ที่แน่ๆ คุณจะเสียสามีไป
ยังจะต้องตกงานอีก แล้วในที่สุดก็จะเสียบ้าน
ที่แย่ที่สุด คุณจะเสียภาพลักษณ์ที่คุณเป็น
ไม่เหลือภาพลักษณ์ คนอื่นก็จะเห็นแต่ เรื่องที่คุณยอมให้เกิด เหตุที่คุณยอมรับเอง
แดนนี่ก็จะเห็นแค่นั้นเหมือนกัน
เพราะงั้น คุณก็จะเสียเขาไปด้วย
แดนนี่ตอนเด็กเป็นยังไง
เขาเป็นเด็กดี เป็นเด็กน่ารัก
- แต่เขาไม่เหมือนคนอื่น - ไม่เหมือนยังไง
อ่อนไหวเกินไปล่ะมั้ง อ่อนโยน
โลกเราโหดร้าย เราก็มีกันแค่สองคน
คุณรี้ด ผมกําลังต้องถาม คําถามที่อาจทําใจลําบาก
ค่อยๆ ตอบได้เลยนะครับ
คุณเชื่อว่าแดนนี่ ลูกชายของคุณ เคยถูกละเมิดทางเพศหรือไม่
ขอค้าน
ถ้าเธอไม่เคยเห็นการล่วงละเมิดนั้นกับตา คําตอบก็เป็นแค่การคาดเดา
ศาลที่เคารพ เหตุล่วงละเมิดส่วนใหญ่ เกิดในที่ลับตาโดยไม่มีพยาน
ถ้าแม่ของเด็กไม่ถือเป็นพยานผู้เชี่ยวชาญ
ในเรื่องที่เกิดขึ้นกับลูกชายในบ้านของตัวเอง ใครจะรู้ได้อีก
ไม่รับค้าน ถามต่อได้
คุณรี้ด คุณเชื่อว่าแดนนี่เคยถูกละเมิดทางเพศหรือไม่
ไม่เคย
- อะไรนะ ผมขอถามอีกครั้ง - ฉันไม่เชื่อว่าเขาเคยถูกล่วงละเมิด
คุณรี้ด ผมเข้าใจว่าเรื่องนี้อาจจะทําใจยาก
แต่ขอย้ําอีกครั้งว่าคุณสาบานตนไว้แล้ว
แน่ใจหรือว่าไม่มีการล่วงละเมิดไม่ว่าจะด้านไหน
ขอค้าน
แน่ใจเหรอว่าคุณไม่เคยได้ยินอะไรเลย
ถามเองตอบเอง
- แน่ใจเหรอว่าไม่ได้เห็น... - รับค้าน
คุณรี้ด
ไม่มี
ไม่มีคําถามต่อครับ
คุณริชาร์ดส์
ไม่มีคําถามค่ะ ศาลที่เคารพ
พยานลงไปได้
เราจะพักการพิจารณาคดีจนถึงพรุ่งนี้
ช่วยพาลูกขุนออกไปที
ทุกคนกรุณายืนขึ้น
แดนนี่ ยืนขึ้น
เดินเล่นในทุ่งหญ้าป่าพรุ อากาศฉ่ําฝนเปรอะเดือนเมษา
จนถึงกระท่อมปลายนา ที่เราสองคนเจอมาด้วยกัน
เจ้าบ้านเลี้ยงชาเลี้ยงขนม หยุดชมหยุดเล่าเรื่องขํา
แสงหิ่งห้อยน้อยกระจายฉันยังจํา
เธอกลับจําเพียงควันไฟเข้าตา
วิ่งเล่นกลางทุ่งหญ้าฟ้าใส ดอกแฮร์เบลม่วงกระจายไกวลู่
สะท้านซ่านในสายลมฤดูร้อนอยู่ อากาศอุ่นร้อนนี้แสนยาวนาน
เดินท่องไปตามลําธาร ตามที่ราบต่ําลุ่มแม่น้ําสุดตา
ต้นหลิวลู่ลมฉันยังจํา
เธอกลับจําเพียงแมลงรําคาญ
เดินเล่นในตลาดสเปน ในร่มยังร้อนผ่าวถึงเก้าสิบ
ผักผลไม้วางขายกันถี่ยิบ จัดวางชิดแสนยวนใจ
แบ่งปันความทรงจําร่วมกัน
ดั่งคนรักทุกคู่ต้องจํา
ที่นั่นมีส้มฉันยังจํา
เธอกลับจําแต่ฝุ่นแสนรําคาญ
ใบไม้ปลิดปลิวจากต้น หน้าหนาวขัดสนเริ่มกล้ําใกล้
แต่ตลอดช่วงใบไม้ผลิและหน้าร้อนใส เราหัวเราะกันได้มาทั้งปี
สองใจสุขเต้นเป็นหนึ่ง
ฉันแอบซึ้งนึกว่าเราคือ "เรา"
แต่เราเป็นเพียง "เธอกับฉัน" เท่านั้นเอง
(หากคุณหรือคนที่รู้จักต้องการกําลังใจ)
(กรุณาไปที่ Apple.com/HereToHelp)
คําบรรยายโดย ปัทมวรรณ บูรณมาตร์